**projektas**



**RIETAVO SAVIVALDYBĖS TARYBA**

**SPRENDIMAS**

**DĖL RIETAVO SAVIVALDYBĖS ADMINISTRACIJOS DIDŽIAUSIO LEISTINO TARNAUTOJŲ PAREIGYBIŲ IR DARBUOTOJŲ, DIRBANČIŲ PAGAL DARBO SUTARTIS, SKAIČIAUS PATVIRTINIMO**

2018 m. gruodžio d. Nr. T1-

Rietavas

Vadovaudamasi Lietuvos Respublikos vietos savivaldos įstatymo 16 straipsnio 2 dalies 10 punktu, 18 straipsnio 1 dalimi, Lietuvos Respublikos valstybės tarnybos įstatymo 8 straipsnio 5 dalimi, atsižvelgdama į Rietavo savivaldybės administracijos direktoriaus 2018 m. lapkričio 30 d. siūlymą Nr. R4-1563, Rietavo savivaldybės mero 2018 m. lapkričio 30 d. teikimą Nr. R4-1565, Rietavo savivaldybės taryba n u s p r e n d ž i a:

1. Patvirtinti valstybės tarnautojų pareigybių ir darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, skaičių:

1.1. Savivaldybės Kontrolės ir audito tarnyboje valstybės tarnautojų ir darbuotojų, dirbančių pagal darbo sutartis, skaičius – 2;

1.2. politinio (asmeninio) pasitikėjimo valstybės tarnautojų (Administracijos direktorius ir direktoriaus pavaduotojas) – 2;

1.3. Savivaldybės administracijos valstybės tarnautojų pareigybių – 43 (administracijoje – 32, seniūnijose – 11);

1.4. Darbuotojų, dirbančių Savivaldybės administracijoje pagal darbo sutartis ir gaunančių darbo užmokestį iš Savivaldybės biudžeto – 60 (administracijoje – 29, seniūnijose – 31).

2. Pripažinti netekusiais galios:

2.1. Rietavo savivaldybės tarybos 2018 m. birželio 21 d. sprendimą Nr. T1-122 „Dėl Rietavo savivaldybės administracijos didžiausio leistino tarnautojų pareigybių ir darbuotojų, dirbančių pagal darbo sutartis, skaičiaus patvirtinimo“.

2.2. Rietavo savivaldybės tarybos 2018 m. rugsėjo 20 d. sprendimą Nr. T1-144 „Dėl Rietavo savivaldybės tarybos 2018 m. birželio 21 d. sprendimo Nr. T1-122 „Dėl Rietavo savivaldybės administracijos didžiausio leistino tarnautojų pareigybių ir darbuotojų, dirbančių pagal darbo sutartis, skaičiaus patvirtinimo“ 1.3. ir 1.4. papunkčių pakeitimo“.

Sprendimas gali būti skundžiamas ikiteismine tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Lietuvos Respublikos administracinių bylų teisenos įstatymo nustatyta tvarka Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio sprendimo paskelbimo ar įteikimo suinteresuotai šaliai dienos.

Savivaldybės meras

**RIETAVO SAVIVALDYBĖS ADMINISTRACIJOS**

**TEISĖS IR FINANSŲ SKYRIUS**

**Rietavo savivaldybės tarybai**

**AIŠKINAMASIS RAŠTAS PRIE SPRENDIMO**

**„DĖL RIETAVO SAVIVALDYBĖS ADMINISTRACIJOS DIDŽIAUSIO LEISTINO TARNAUTOJŲ PAREIGYBIŲ IR DARBUOTOJŲ, DIRBANČIŲ PAGAL DARBO SUTARTIS, SKAIČIAUS PATVIRTINIMO“ PROJEKTO**

2018-11-30

Rietavas

1. **Sprendimo projekto esmė.**

Sprendimo projektu siūloma patvirtinti valstybės tarnautojų ir darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių skaičių.

1. **Kuo vadovaujantis parengtas sprendimo projektas**.

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 10 punktu, 18 straipsnio 1 dalimi, Lietuvos Respublikos valstybės tarnybos įstatymo 8 straipsnio 5 dalimi, atsižvelgdama į Rietavo savivaldybės administracijos direktoriaus 2018 m. lapkričio 30 d. siūlymą Nr. R4-1563, Rietavo savivaldybės mero 2018 m. lapkričio 30 d. teikimą Nr. R4-1565.

1. **Tikslai ir uždaviniai.**

Sprendimo projektu siekiama patvirtinti valstybės tarnautojų pareigybių ir darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, skaičių.

1. **Laukiami rezultatai.**

Keičiant Rietavo savivaldybės administracijos struktūrą ir įsteigiant naują Buhalterinės apskaitos ir ūkio skyrių (vietoje Buhalterijos ir Ūkio grupės), siūloma įsteigti 1 valstybės tarnautojo pareigybę (skyriaus vedėjo) ir 1 Jaunimo reikalų koordinatoriaus valstybės tarnautojo pareigybę, nes pagal galiojančius teisės aktus Jaunimo reikalų koordinatorius turi būti valstybės tarnautojas.

Kadangi Savivaldybės administracijos Tarpžinybinis archyvas naikinamas, todėl bus panaikinta 1 darbuotojo, dirbančio pagal darbo sutartį pareigybė.

1. **Kas inicijavo sprendimo projekto rengimą.**

Sprendimo projekto rengimą inicijavo Savivaldybės administracijos Teisės ir finansų skyrius.

1. **Sprendimo projekto rengimo metu gauti specialistų vertinimai.**

Neigiamų specialistų vertinimų kol kas negauta.

1. **Galimos teigiamos ar neigiamos sprendimo priėmimo pasekmės.**

Neigiamų pasekmių nenumatyta.

1. **Lėšų poreikis sprendimo įgyvendinimui.**

Sprendimo įgyvendinimui papildomo finansavimo nereikės.

1. **Antikorupcinis vertinimas nereikalingas.**

Teisės ir finansų skyriaus teisininkė Ieva Krajinaitė